KAMART วิ่งแรง! 3 วันราคาพุ่งกว่า 10% โบรกฯชี้กำไรไตรมาส 2 โตเด่น ชู P/E ต่ำ-ปันผลสูง
KAMART วิ่งแรง! 3 วันราคาพุ่งกว่า 10% โบรกฯชี้กำไรไตรมาส 2 โตเด่น ชู P/E ต่ำ-ปันผลสูง ล่าสุดอยู่ที่ 5.80 บาท บ. 0.20 บ. หรือ 3.57% มูลค่าซื้อขาย 15.31 ลบ.
KAMART วิ่งแรง! 3 วันราคาพุ่งกว่า 10% โบรกฯชี้กำไรไตรมาส 2 โตเด่น ชู P/E ต่ำ-ปันผลสูง ล่าสุดอยู่ที่ 5.80 บาท บ. 0.20 บ. หรือ 3.57% มูลค่าซื้อขาย 15.31 ลบ.
9 ก.ค. 2562

ผู้สื่อข่าวรายงานว่า ราคาหุ้น บริษัท คาร์มาร์ท จำกัด (มหาชน) หรือ KAMART ล่าสุด ณ เวลา 11.33 น. อยู่ที่ 5.80 บาท บวก 0.20 บาท หรือ 3.57% สูงสุดที่ 5.90 บาท ต่ำสุดที่ 5.70 บาท ด้วยมูลค่าซื้อขาย 15.31 ล้านบาท ทั้งนี้ ราคาหุ้น KAMART ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 5.25 บาท เมื่อวันที่ 4 ก.ค.2562 คิดเป็นการปรับตัวขึ้น 10.48%

โดย บล.โนมูระ พัฒนสิน ระบุในบทวิเคราะห์ ประเมินราคาเป้าหมาย KAMART ที่ 6.60 บาท คาดกำไรปกติไตรมาส 2/62 เร่งตัว 33.6% เมื่อเทียบจากปีก่อน จากการเติบโตของยอดขาย 10% เมื่อเทียบจากปีก่อน และโต 8% เมื่อเทียบจากไตรมาสก่อน  รับกระแสยอดขายลิปสติกและผลิตภัณฑ์ตกแต่งคิ้ว เร่งตัวขึ้น ตลอดจนการตลาดออนไลน์ช่วยกระชับต้นทุน หนุนการเติบโตระยะยาว โดนรวมคาดกำไรปกติปี 2562 ที่ 297.7 ล้านบาท เติบโต 16.5% เมื่อเทียบจากปีก่อน
ด้าน Valuation ซื้อขายที่ระดับ PER ปี 2562 ที่ 16.5 เท่า ต่ำกว่าค่าเฉลี่ยกลุ่มฯที่ 24 เท่า ขณะที่มี EPS Growth +16.5% มากกว่ากลุ่มที่ 5% ขณะที่ราคาหุ้นเริ่มฟื้นตัว หลังย่อแรงสวนพื้นฐานที่แข็งแกร่ง เป็นจังหวะในการเข้าลงทุนรับแนวโน้มกำไรเข้าสู่จุดของการเติบโต และมีปันผลสูง 5%